*Par iepirkuma procedūras*

*“Elektroautobusu uzlādes stacijas infrastruktūras izbūve”*

*(ID Nr.RS/2022/75) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:*

*Nolikuma punktā 23.2.3. noteikts, ka pretendenta rīcībā jābūt “būvdarbu vadītājam, kuram ir spēkā esošs būvprakses sertifikāts elektroietaišu (spriegums no 1 līdz 35 kV) izbūves darbu vadīšanā ar sertifikātā norādītiem sertifikācijas virzieniem – Transformatoru apakšstacijas un sadales punkti, Kabeļlīnijas, Relejaizsardzība un automātika un spēkā esošs būvprakses sertifikāts elektroietaišu (spriegums līdz 1 kV) izbūves darbu vadīšanā ar sertifikātā norādītiem sertifikācijas virzieniem – Kabeļlīnijas, Zibensaizsardzība un pārspriegumaizsardzība un, kuram ir pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) būvdarbu vadīšanā vismaz 1 (vienā) objektā, kurš ir pilnībā pabeigts un nodots ekspluatācijā, kurā ir veikta transformatoru apakšstacijas ar nominālo spriegumu no 6 kV līdz 35 kV, t.sk. releju aizsardzības un automātikas sistēmu, un 1 kV - 35kV kabeļlīnijas izbūve vai pārbūve.”*

*Ņemot vērā, ka punktā pieprasīti vairāki/atšķirīgi sertifikācijas virzieni, lūdzam apstiprināt, ka prasību var izpildīt norādot vairākus sertificētus speciālistus (piemēram divus), kas kopā izpilda visas sertifikācijas virzienu prasības un katram ir atbilstoša pieredze attiecīgajā sertifikācijas virzienā. Vēršam uzmanību, ka gadījumā, ja šī prasība tomēr pēc pasūtītāja ieskatiem jāizpilda vienam speciālistam, tad tā pēc mūsu ieskatiem ir konkurenci ierobežojoša. Ņemot vērā to apstākli, ka Relejaizsardzība un automātika ir ļoti specifisks virziens.*

Atbilde:

Informējam, ka pieredze tiks uzskatīta par atbilstošu nolikuma 23.2.3.punkta prasībām arī gadījumā, ja pretendenta rīcībā būs vairāki būvdarbu vadītāji, kuru kvalifikācija un pieredze kopā atbilst nolikuma 23.2.3.punkta prasībām.

Iepirkumu komisijas priekšsēdētāja Inta Novika